שירומאני אקאלי דאל

שירומאני אקאלי דאל (ב ; תרגום: צבא האל העליון) היא מפלגה פוליטית ממלכתית מרכז-ימין-סיקית בפנג'אב, הודו. המפלגה היא אחת מהמפלגות הוותיקות בהודו ונוסדה ב-1920. למרות שישנן מפלגות רבות המשתמשות בתיאור אקאלי דאל, המפלגה המוכרת כ"שירומאני אקאלי דאל" על ידי ועדת הבחירות של הודו היא זו שמובלת על ידי סוחביר סינג בדל.

היסטוריה

הודו הבריטית 
הבסיס לאקאלי דאל היה תנועה שהוקמה ב-14 בדצמבר 1920 כמפלגה פוליטית במהלך מאבקם של הסיקים לקבל את ניהול המוסדות הדתיים הסיקיים.  מאמצע שנות ה-20 של המאה ה-20 הייתה התנועה מעורבת בתנועת העצמאות ההודית וחבריה השתתפו בצעדי מחאה של הקונגרס הלאומי ההודי.

ב-1935 חוקק הפרלמנט הבריטי את חוק ממשלת הודו, שאפשר את קיומם של אספות נבחרים מחוזיות במחוזות בשליטה בריטית ישירה בהודו הבריטית. המפלגה התמודדה בבחירות שנערכו בעקבות החוק בפנג'אב ב-1937, וזכתה ב-10 מושבים (מתוך 175), כשהמפלגת האיחוד זכתה ב-95 מושבים ולא נאלצה להקים קואליציה.

בבחירות בפנג'אב ב-1946, זכה אקלי דאל ב-22 מושבים (מתוך 175)  והצטרפה לקואליציה עם הקונגרס הלאומי ההודי, שזכתה ב-51 מושבים. הליגה המוסלמית, שזכתה ב-73 מושבים, לא הצליחה גבש קואליציה ובעקבות כך פתחה במסע מרי אזרחי, ובמרץ 1947 הוטל שלטון המושל על פנג'אב.

כמו ארגונים סיקים אחרים אקלי דאל התנגדה לחלוקת הודו, מחשש שייצרו את הבסיס לרדיפת סיקים.

לאחר עצמאות הודו 
בשנות ה-50, המפלגה דרשה להקים מדינה הודית עם רוב דוברי פנג'אבי. בשנת 1956, עם חוק ארגון מחדש של המדינות חולקה פנג'אב המזרחית וב-1966 הופרדה מדינת הריאנה ההינדואית מפנג'אב, שהייתה למדינה פנג'אבית. אקאלי דאל עלה לשלטון בפנג'אב החדשה לראשונה במרץ 1967, אך ממשלותיו הראשונות לא הצליחו להתקיים לתקופות ארוכות עקב סכסוכים פנימיים ומאבקי כוח בתוך המפלגה. מאוחר יותר, המפלגה התחזקה וממשלות המפלגה השלימו כהונה מלאה.

בשנות השמונים החלה התפוררות המפלגה, כשסיעות שונות מתפלגות ממנה. 

המפלגה החרימה את הבחירות לאספה המחוקקת בפנג'אב ב-1992.

בלוק סבהה, המפלגה נמנעה מלהצטרף לברית עם מפלגות ארציות, אך ב-1998 חברה לברית הדמוקרטית הלאומית שבהובלת מפלגת העם ההודית, והייתה חברה בה עד שהודיעה על פרישתה ב-26 בספטמבר 2020 עקב חוקי החקלאות.

תוצאות בחירות

קישורים חיצוניים

הערות שוליים 

הודו: מפלגות שמרניות
הודו: מפלגות
סיקיזם
פנג'אב